Lisa 1. Keskkonnaprogrammi valdkondlike programmide taotluse lisad
Kinnitatud juhatuse otsusega nr 1-7/66
Ringmajanduse programmi taotluse lisad
Taotluse lisade loetelus on dokumendid, mis tuleb projekti rahastamise taotluse juures KIKile esitada. See, millised loetletud lisadest konkreetse taotluse juures esitada tuleb, sõltub taotlejast ning taotluses kavandatud tegevustest (täpsustused allpool). Mõne lisa puhul ei ole esitamine kohustuslik, vaid soovituslik (toodud allpool). KIK võib põhjendatud juhul taotlejalt lisaks nõuda allpool loetlemata dokumentide esitamist, mis on suunatud taotluse ja kavandatud tegevuste nõuetele vastavuse määramiseks.
	Nr
	Lisa nimetus
	Kohaldumine
	Lisa sisu kirjeldus

	
	Hinnapakkumus
	Kõik taotlused
	Üks hinnapakkumus võimalikult tarnijalt või tööde teostajalt.
Korrektne hinnapakkumus sisaldab pakkuja ja pakkumuse saaja rekvisiite, pakkumuse koostamise kuupäeva ja pakkumuse kehtivusaega, informatsiooni hinna kujunemise kohta (st on loetletud tööde koosseis koos mahu ja hindadega, välja on toodud ühiku hinnad), summad kokku ilma ja koos käibemaksuga.
NB! Projekti rahastamisel peab toetuse saaja järgima nõudeid hangetele.

	
	Eelarve seletuskiri
	Kõik taotlused
	Seletuskirjast peab selguma eelarves olevate kulude sisu, summade kujunemine, omahinna puhul arvutamise metoodika, ühikhindande kasutamisel selgitus hinna kujunemise aluste kohta. Tuua välja viited hindade kujunemise alusele (nt hinnakirjad veebilehtedel, e-kirjavahetus teenusepakkujaga, hinnapakkumused, kulu omahinna arvutamise metoodika jms).
Kui projektis on kavandatud abikõlbmatud kulud, siis tuleb need eelarve seletuskirjas selgelt välja tuua (taotlusvormi eelarves abikõlbmatuid kulusid ei kajastata). 
Tööjõukulude puhul on vajalik detailselt põhjendada töö sisu ja maht, st miks on vajalikud tööjõukulud just sellises mahus ja sellise ajaperioodi jooksul. Selgitus peab võimaldama hinnata, kas kavandatud kulud on saavutatava eesmärgi suhtes optimaalsed.
Selgituskirjast peab selguma ka projekti muu tulu: teiste partnerite toetused, osalustasud, müügitulu jms ning nende summade kujunemise alused, nt osalustasude puhul, mis üritustel küsitakse osalustasu, palju planeeritud osalejaid ning mis summas.
NB! Projekti rahastamisel peab toetuse saaja järgima nõudeid hangetele.

	
	Esindusõiguse volitus
	Kui taotluse allkirjastaja ei ole taotleva asutuse seaduslik esindaja
	Volikiri võib olla ühekordne, mitmekordne või üldasjaajamise volikiri.

	
	Riigiabi selgituskiri
	GBER riigiabi taotlemisel
	Riigiabi taotlemisel tuleb taotlejal esitada põhjalik selgituskiri selle kohta, kuidas taotletav abi, st projekti tegevused ja abimäärad on kooskõlas asjakohaste otsekohalduvate EL õigusaktide konkreetsete sätetega.

	
	Sidusettevõtjaid käsitlev arvestus
	GBER riigiabi taotlemisel, kui riigiabi andmise tingimused seda nõuavad
	Kui riigiabi andmise tingimused seda nõuavad, esitab toetuse taotleja oma sidusettevõtjaid käsitleva arvestuse selle kohta, kas taotleja on väike-, keskmine- või suurettevõtja.

	
	Tõend maa, ehitise, vara või seadmete omandi või valduse kohta
	Kui projektis kasutatav vara või seade ei ole taotleja omandis või tegevused toimuvad objektil, mille kohta on rakendatud kasutuspiirangud
	Kinnistusraamatu väljavõte, kokkulepe maa või ehitise omanikuga/valdajaga projekti tegevuste lubamiseks või tõendusmaterjal vara ja seadmete omandi kohta. NB! Teatud tegevuste puhul võib olla vajalik küsida Keskkonnaameti nõusolekut, kui taotleja viib töid läbi Keskkonnameti hallataval objektil või kaitsealal. Taotleja peab veenduma, kas tal on õiguslik alus tegevuste läbiviimiseks vajaliku asukoha kasutamiseks.

	
	Joonis projekti piirkonna või objekti asukoha kohta
	Kui kavandatavad tööd või investeeringud on seotud konkreetse piirkonnaga
	Joonise mõõtkava tuleb valida selliselt, et kogu projekti ala või objekt mahuks ühele joonisele.

	
	Uuringu täpne kirjeldus 
	Kui taotletakse toetust uuringu läbiviimiseks (ringmajanduse teadus- ja arendustegevus)
	Täpne kirjeldus peab sisaldama:
· uuringuga/tegevuskavaga seotud varasemate uuringute ülevaadet
· uuringu/tegevuskava läbiviimise tegevusekava (kes ja kuidas läbi viib)
· uuringu täpne metoodika
· uuringu/tegevuskava tulemuste tutvustamise tegevuskava
· ülevaadet uuringu/tegevuskava jätkutegevustest, millest projekti tulemuste täielik saavutamine sõltub. Tuleb kirjeldada,  millises ajaraamistikus peaksid jätkutegevused aset leidma ja milline on jätkutegevuste eeldatav maksumus ning finantseerimisallikas. 


	
	Uuringu, tegevuskava või teadustöö tulemuse eeldatava kasutaja kinnitus
	Kohustuslik lisada kui uuringu läbiviija on ise toetuse taotlejaks
	Lisada kinnitus selle kohta, et projekti planeeritavate tulemuste järele on tegelik sisuline vajadus ning uuringus, tegevuskavas, teadustöös planeeritavad tegevused on selleks kohased. Kinnituse peab andma juriidiline isik, kes ei ole uuringu läbiviimisega seotud

	
	Uuenduslike keskkonnakorralduslike lahenduse tehniline kirjeldus
	Uuenduslike keskkonnakorralduslike lahenduste väljatöötamiseks ja rakendamiseks toetuse taotlemisel
	Uuenduslike keskkonnakorralduslike lahenduste väljatöötamiseks ja rakendamiseks toetuse taotlemisel lisada uuenduslike keskkonnakorralduslike lahenduse tehniline kirjeldus.

	
	Rohelise kooli, rohelise kontori keskkonnategevuskava
	Rohelise kontori ja rohelise kooli väljatöötamiseks, rakendamiseks ja nende sertifikaadi või tunnistuse taotlemiseks toetuse taotlemisel
	Rohelise kooli ja rohelise kontori väljatöötamisel ja rakendamisel investeeringuteks toetuse taotlemisel lisada keskkonnategevuskava. Lisada viited kavas olevatele meetmetele, mille rakendamiseks toetust taotletakse. 

	
	Ohtlike jäätmete/eterniidijäätmete kogumispunktide ja marsruudi kirjeldus
	Ohtlike jäätmete/eterniidijäätmete kogumisringi korraldamiseks toetuse taotlemisel
	Lisast peab selguma kogumisringi marsruut ja kogumispunktide kohad.

	
	Väljavõte kohaliku omavalitsuse volikogu kinnitatud jäätmekavast ja jäätmehoolduseeskirjast
	Ohtlike jäätmete/eterniidijäätmete kogumisringi korraldamiseks toetuse taotlemisel
	Lisada link kehtivale jäätmekavale ja jäätmehoolduseeskirjale.

	
	Korraldatud jäätmeveo toimimist tõendavad dokumendid
	Ohtlike jäätmete/eterniidijäätmete kogumisringi korraldamiseks toetuse taotlemisel
	Lisada viide ja link toimivale korraldatud jäätmeveo hankelepingule.

	
	Projektis osalevate üldhariduskoolide andmed
	Üldhariduskoolides jäätmete liigiti kogumiseks taotlemisel
	Lisast peab selguma millised koolid projektis osalevad ning vastavalt iga kooli õpilaste arv ning kooli töötajate arv. Tabeli koostamiseks kasutada vormi projektis osalejate andmed KIK kodulehelt.

	
	Iga kooli kinnistu kohta väljavõte jäätmevaldajate registrist
	Üldhariduskoolides jäätmete liigiti kogumiseks taotlemisel
	Lisast peab selguma, et koolis toimub vähemalt nelja jäätmeliigi kogumine (segaolmejäätmed, pakendijäätmed, paber ja kartong, biojäätmed) ning toimub regulaarne äravedu (biojäätmete puhul lubatud ka kompostmine samal kinnistul, mis on jäätmevaldajate registris registreeritud).

